Lav et referat af nedenstående tekst:

Tekst:
Igen og igen får fuglekiggerne sig én på opleveren i Skagen. Mandag var det dog ikke på himmelen, der var action – i stedet var der masser af kigge på i vandet. Klokken 06.53 og en time frem svømmede seks spækhuggere langsomt forbi. - Det var vildt fedt. Det er den største spækhuggerflok, jeg nogensinde har set i Skagen, og man kunne se dem tydeligt. Det var en stor oplevelse, siger Rolf Christensen fra Grenen Fuglestation. Dyrene svømmede cirka 1,5 kilometer fra kysten, da de var tættest på. Dermed kunne de nemt ses gennem fuglekiggernes teleskoper. Blandt de seks spækhuggere var en stor han, som havde en skade på rygfinnen. - Det kan sagtens være, at det er en, man kender andre steder i verden, siger Rolf Christensen. Det er ikke hvert år, spækhuggerne bliver spottet i vandet omkring Danmark, men når de gør, er det ofte ornitologer i Skagen, der har heldet med sig. Ifølge Rolf Christensen har man i alt set spækhuggere 12-14 gange fra land i Skagen. De største spækhuggere bliver 10 meter lange og vejer 10 tons. Udover spækhuggere blev der også spottet marsvin ved Skagen mandag.

Referat:
Mandag morgen boltrede seks spækhuggere sig i vandet ud for Skagen.